গায়ে আগুন দিয়ে আত্মঘাতী গৃহবধূ! কারণ কী?

ওয়েব ডেস্ক : গায়ে আগুন লাগিয়ে আত্মঘাতী (Suicide) হলেন ব্যারাকপুর (Barrackpore) পৌরসভার ৮ নম্বর ওয়ার্ডের কেজি স্কুল রোডের মনসা মন্দির এলাকার বাসিন্দা কাকলি সরকার (৩৩)। জানা গিয়েছে, দুই সন্তানের মা ছিলেন কাকলি। ঘটনায় স্বামী সহ তিনজনকে গ্রেফতার করেছে পুলিশ। এই ঘটনায় চাঞ্চল্য ছড়িয়েছে ব্যারাকপুরে।

মৃতার শাশুড়ির দাবি, ১৫ বছর আগে বাংলাদেশের নবাবগঞ্জ সবুজ সরকারের সঙ্গে বিয়ে করে ভারতে আসেন কাকলি। সম্প্রতি এসআইআর সংক্রান্ত নথি যাচাই নিয়ে পরিবারে উদ্বেগ বাড়ছিল। পরিবারের দাবি, বাংলাদেশে ফিরে যাওয়া নিয়ে মানসিক চাপে ছিলেন কাকলি। তবে বিষয়টি নিয়ে স্বামীর সঙ্গে মতবিরোধ ছিল। তার পরেই নাকি আত্মহত্যা (Suicide) করেন ওই গৃহবধূ। সূত্রের খবর, ঘটনাস্থল থেকে একটি সুইসাইড নোট উদ্ধার হয়েছে। সেখানে লেখা— “আমার মৃত্যুর জন্য কেউ দায়ী নয়।”

আরও খবর : SIR-এ বিভ্রান্তি! জেলাশাসকদের ঘাড়ে দায় চাপাচ্ছে নির্বাচন কমিশন?

তবে ঘটনার পর স্বামী সবুজ সরকার, তাঁর বাবা সুরেশ সরকার ও ভাই শান্তি সরকারকে আটক করেছে পুলিশ। এই ঘটনা নিয়ে স্থানীয় পৌরপিতা শুভ্রকান্তি বন্দ্যোপাধ্যায় বলেন, “খুবই দুঃখজনক ঘটনা। সুইসাইড নোটে স্পষ্টভাবে লেখা রয়েছে, তাঁর মৃত্যুর জন্য কেউ দায়ী নয়।”

ব্যারাকপুর (Barrackpore) পুলিশ (Police) কমিশনারেটের অতিরিক্ত উপনগর পাল ইন্দ্র বদন ঝাঁ সামাজিক মাধ্যমে জানান, “কাকলি সরকার নামে এক মহিলা আত্মহত্যা করেছেন। সুইসাইড নোটে তিনি লিখে গিয়েছেন—আমার মৃত্যুর জন্য কেউ দায়ী নয়।” ঘটনায় এলাকায় শোকের ছায়া নেমেছে। তবে এই ঘটনার কা কারণ রয়েছে তা খতিয়ে দেখছে পুলিশ।